cyanic-selkie/wikianc huggingface dataset:
Filmakademie Baden-Württemberg
Animazionsinschtitut
S Animazionsinschtitut isch 2002 as Dail vu dr Filmakademy Bade-Wirttebärg grindet wore as Uusbildigsort fir Animazion, VFX un Interaktivi Medie.
All Friejohr git s syter 1994 d FMX Conference on Animation, Effects, Games and Immersive Media z Stuegert. Uf däre änglischsprochigi Kumferänz goht s um Kreazion, Produkzion un Dischtribuzion vu digitalem Entertainment.
Atelier Ludwigsburg-Paris
S Atelier Ludwigsburg-Paris isch en aijehrig Wyterbildigsbrogramm fir jungi europäischi Filmbroduzänte*ne un Verleener*ne in dr Beraich Stoffentwicklig, Finanzierig, Produkzion, Verdriib un Marketing. S git s syter 2001 un wird vu dr Filmschuele La Fémis z Paris un dr Filmakademy Bade-Wirttebärg zäme aabote. 2007 isch d National Film and Television School z Beaconsfield bi London as Kooperazionspartner derzue chuu.
All Johr entstehn im Rame vum Atelier Ludwigsburg-Paris nyyn Churzfilm zue me gmainsame Thema. D Raie sin dytsch-franzesischi Koprodukzione un wäre vu ARTE, em SWR, dr Filmakademy Bade-Wirttebärg un La Fémis härgstellt. D Dailnämer*ne vum Atelier sin do in binazionale Producer-Team fir d Filmhärstellig verantwortli. Alli Film wäre u. a. uf dr Franzesische Filmdräg z Dibenga un em Festival Max Ophüls Bryys presäntiert un au uf ARTE uusgstrahlt.
Filmschauspiil
D Abdailig Filmschauspiil bietet zwai Mol im Johr en Kurs aa, wu speziäll an jungi Talänt grichtet isch, wu iri klassisch abgschlosseni Schauspiiluusbildig um s Fach Filmschauspiil uuswyte wän.
Dr Filmschauspiilworkshop findet im Wintersemeschter in Kooperazion mit dr Akademy fir Darstellendi Chunscht Bade-Wirttebärg un im Summersemeschter mit dr Hochschuel fir Musik un darstellendi Chunscht Stuegert statt un bietet dernäbe extärne Schauspiler*ne d Megligkait, si fir d Arbet vor dr Kamera wyter z qualifiziere.
Bryys un Uuszaichnige
E Raie vu Film sin im Rame vum Studium entstande, wu uf nazionale un internazionale Feschtiwäl wichtigi Bryys iiberchuu hän. Doderzue zellle Studänte*ne-Oscar fir Rochade (1998, Reschy: Thorsten M. Schmidt), NimmerMeer (2007, Reschy: Toke Constantin Hebbeln), Von Hunden und Pferden (2012, Reschy: Thomas Stuber), Erledigung einer Sache (2015, Reschy: Dustin Loose) un Galamsey – Eine Handvoll Gold (2017, Reschy: Johannes Preuss), Dytschi Churzfilmbryys fir Einfach so bleiben (2003, Reschy: Sven Taddicken), Von Hunden und Pferden (2011), Sunny (2013, Reschy: Barbara Ott) un Helikopter Hausarrest (2015, Reschy: Constantin Hatz), derzue z. B. Grimme-Bryys fir Der Peitschenmeister (1999, Reschy: Daniel Nocke), Sonbol – Rallye durch den Gottesstaat (2009, Reschy: Niko Apel), fir Der innere Krieg (2010, Reschy: Astrid Schult) un fir Nacht vor Augen (2010, Reschy: Brigitte Maria Bertele). Anne 2017 isch dr Hochschuelabschlussfilm 24 Wochen vu dr Anne Zohra Berrached bim Dytsche Filmbryys mit dr Lola in Silber uuszaichnet wore.
Anne 2010 het The Hollywood Reporter d Filmakademy as ainzigi dytschi Yyrichtig uf d Lischt vu dr beschte Filmhochschuele wältwyt gsetzt. 2015 bis 2017 isch d Filmakademie wider uf däre Lischt verdrätte gsii. Die Posizion im internazionale Ranking het d Filmakademy 2018 wider verlore.
S Animazionsinschtitut isch mit verschidene wichtige Bryys vu dr Branche uuszaichnet wore, dodrunter bi dr SIGGRAPH fir 458 nm (2006, Reschy: Jan Bitzer, Ilija Brunck, Tom Weber), Loom (2010, Reschy: Jan Bitzer, Ilija Brunck, Csaba Letay), Globosome (2012, Reschy: Sascha Geddert), Herr Hoppe und der Atommüll (2012, Reschy: Jan Lachauer, Thorsten Löffler), Rollin’ Safari (Reschy: Kyra Buschor, Constantin Päplow un Ännie Habermehl), fir Harald (2013, Reschy: Moritz Schneider) un fir Wrapped (2014, Reschy: Roman Kälin, Falko Paeper, Florian Wittmann). Dr Film Das Rad (Reschy: Heidi Wittlinger, Chris Stenner, Arvid Uibel) isch 2003 au fir en Oscar in dr Kategory Best Animated Short nominiert gsii. Di internazional Award- un Mentoring-Blattform The Rookies het d Filmakademy Bade-Wirttebärg mit irem Animazionsinschtitut 2017 zur Best Visual Effects School wältwyt gwehlt un si in dr Kategory Best Animation School uf Blatz 2 glischtet.
Bewärbig
Bewärber*ne bruche normal s das Abitur un zmindescht ai Johr praktischi Erfahrig im Film- oder Medieberaich. Bin ere Bewärbig fir e Queryystiig in s Projäktstudium oder d Ufböustudium mueß mer derzue zminderscht e Vordiplom oder Bachelor in bstimmte Fachrichtige noowyse. D Ufnambriefige sin als im April/Mai.
Allobroger
D Allobroger sind en keltische Schtamm gsii, wo südlich vom Gänfersee gwont händ. Ire Vorort isch Vienna (hüt: Vienne) gsii. Si sind im Jaar 120 v. Chr. vo de Römer underworfe und is Römische Riich iglideret worde.
Irs Gebiet hät sich zwüsche de Rhône und Isère bis hi zum Gänfersee erschtreckt. By Gänf hät irs Gebiet agränzt a das vo de Helvetier.
Gschicht
Si sind 121 v. Chr. vo de römische Armee under em Cn. Domitius Ahenobarbus i de Provence zämme mit de Arverner besigt worde. Äis Jaar später hät si de Quintus Fabius Maximus by irem Hauptort Vienne definitif underworfe und aschlüssend i d römischi Provinz Gallia Narbonensis integriert.
61 v. Chr. isch es zumne letschte Uufschtand vo de Allobroger under irem Fürst Catugnatus choo. Si händ uuserdem e wichtigi Rolle i de Catilinarischi Verschwörig gschpilt, will si de Catilina a däm damalige Konsul Cicero verrate händ.
Lueg au
Lischte vode keltische Stämm
Kanton Metz-Ville-1
Dr Metz-Ville-1 ìsch bìs März 2015 a Kànton ìm Arrondissement Metz-Ville ìm frànzesche Département Moselle ìn dr Region Lothrìnge gsìì. Dr Kànton hàt dr Norde vun dr Stàdt Metz umfàsst, wie àui dr Hàuiptort vum Kànton ìsch. Verdratter ìm conseil général vum Département ìsch zitter 1998 dr Dominique Gros gsìì.
Gmeine
(1) Deil vun dr Gmein
Harald zur Hausen
Dr Harald zur Hausen (* 11. Merz 1936 z Gelsenkirchen; † 28. Mai 2023 z Haidelberch ) isch e dytsche Mediziner gsii. Anne 2008 isch em dr Nobelbryys fir Fisliogy oder Medizin zuegsproche wore.
Lääbe
Dr zur Hausen het 1955 s Abitur am Gimnasium Antonianum z Vechta gmacht. Är het Medizin an dr Uniwersitete Bonn, Hamburg un Düsseldorf studiert un isch 1960 z Düsseldorf promowiert wore. Derno het er zerscht fir zwai Johr as Medizinalassischtänt gschafft un druf drei Johr as wisseschaftlige Assischtänt am Inschtitut fir medizinischi Mikrobiology vu dr Univwrsitet Düsseldorf. Nocherdani het er der Johr lang an dr Virus Laboratories vum Children’s Hospital of Philadelphia gschafft. Är isch derzue au Assistant Professor an dr University of Pennsylvania gsii. Anne 1969 hat er si an dr Uniwersitet Würzburg habilitiert, wun er am Inschtitut fir Virology gschafft het. 1972 isch er as Brofässer an neig rindete Lehrstuel fir Klinischi Virology an dr Uniwersitet Erlangen-Nürnberg gruefe wore, 1977 isch er eme Ruef uf dr Lehrstuel fir Virology un Hygiene an d Uniwersitet Fryburg noogange.
Vu1983 bis 2003 isch dr Harald zur Hausen Vorsitzer un Wisseschaftli Mitglid vum Stiftigsvorstand vum Dytsche Chräbsforschigszäntrum (DKFZ) z Haidelberch gsii. Unter dr Fierig vum zur Hausen het s Chräbsforschigszäntrum, wu kaini klinischi Bettenabdailige het, d Zämearbet mit ainzelne Uniwersitwtsklinike dytli uusgwytet: Sognännti Klinischi Kooperationsainhaite sichere d Verzahnig vu Grundlageforschig un klinischer Medizin, go Forschigsergebnisse eso schnäll wie megli in d Praxis iberdrage.
Vu 2007 bis 2011 het dr zur Hausen em Wisseschaftlige Byrot vum Zuechumftskolleg vu dr Uniwersitet Konschtanz aaghert.
Bis Ändi 2010 isch dr zur Hausen Schefredakter vum International Journal of Cancer gsii.
Syter 1993 isch er mit dr Biology-Brofässeri Ethel-Michele de Villiers ghyrote, wu au am Dytsche Chräbsforschigszäntrum schafft. Dr zur Hausen het drei Sihn us erschter Eh ghaa. Bis zue sym Do het er mit syre Frau z Haidelberch gläbt.
Forschigsbiet
Em zur Hausen sy speziäll Forschigsbiet isch s Entstoh vu Chräbsarte us Virusinfäktione gsii. Scho 1976 het er d Hypothes publiziert, ass humani Papillomvire (Wäärzevire) ne Roll spiile bim Entstoh vum Gebärmueterhalschräbs (Zervixkarzinom). Där Verdacht isch bal experimäntäll untermuurt un wisseschaftli noogwise wore. Aafangs 1980er Johr het er mit syre Arbetsgruppe zum erschte Mol d Type HPV 16 un HPV 18 vum humane Papillomvirus us Gwäb chenne isoliere, wu mit Gebärmueterhalschräbs chrank wore sin. D Entdeckig vu Uusleser vu däre Chräbschranket, wu bi Fraue di drithyfigscht isch, het ganz neii Perschpektive vum Vorbyge un Bhandle ufgmacht un het emänd zue dr Entwicklig vu HPV-Impfstoff gfiert, wu s syter 2006 het.
Dr zur Hausen isch au dr Frog noogange, eb dur Rindflaisch ässe bim Mänsch cha Chräbs induziert wäre (Bovine Meat and Milk Factors): „Das war der Ausgangspunkt der Idee, dass bei Tieren auch solche Virusinfektionen vorliegen könnten, die bei ihnen selbst nicht kanzerogen sind, die aber, wenn sie auf den Menschen übertragen werden, unter Umständen Krebs auslösen können.“
Ehrige un Uuszaichnige
Anne 2008 isch dr Harald zur Hausen fir d Entdeckig, ass humani Papillomvire Gebärmueterhalschräbs verursache, mit aire Helfti vum Nobelbryys fir Fisliogy oder Medizin uuszaichnet wore. Di ander Helfti vum Bryys hän di franzesische Virologe Luc Montagnier un Françoise Barré-Sinoussi fir d Entdeckig vum HI-Virus krieg, wu AIDS verursache duet.
Fir syni fachlige Laischtige isch dr Harald zur Hausen derzue mit Hyfe andere Bryys uuszaichnet wore, u. a. mit em Robert Koch-Bryys (1975), em Charles S. Mott Prize vu dr General-Motors Chräbsforschigs-Stiftig (1986), em Dytsche Chräbsbryys (1986), em Paul-Ehrlich-un-Ludwig-Darmstaedter-Bryys (1994), dr Behring-Lecture vu dr Philipps-Uniwersitet Marburg (1994), em Ernst Jung-Bryys un dr Jacob-Henle-Medaille (1996), em Charles Rodolphe Brupbacher Bryys fir Chräbsforschig zäme mit em George Klein (1999), em Arthur-Burkhardt-Bryys (2001), em Brinz-Mahidol-Bryys (2005), em William B. Coley Award (2006), em Raymond Bourgine Award (2006), dr Loeffler-Frosch-Medaille (2007), em Dytschi Chräbshilf Bryys] (2007), dr Johann-Georg-Zimmermann-Medaille (2007), em Warren Alpert Foundation Prize (2007), em Gairdner Foundation International Award (2008), em Award for Lifetime Achievement in Cancer Research vu dr American Association for Cancer Research (2008), em Tsungming-Tu-Bryys (2011) un em Ernst Wertheim Bryys (2012).
An dr zur Hausen sin (zmindescht) 30 Ehredokterwirde vergee wore, unter anderem vu dr Uniwersitete Chicago (USA), Umeå (Schwede), Prag (Tschechie), Salford (Ängland), Helsinki (Finnland), Erlangen-Nürnberg, Würzburg, Jerusalem (Israel) un dr Nationale Pedagogische Dragomanov-Uniwersitet Kiew (Ukraine). Är isch unter anderem Mitglid vu dr US-amerikanische National Academy of Sciences gsii, syt 1986 ordeli Mitglid vu dr Haidelbercher Akademy vu dr Wisseschafte, syt 1987 Mitglid un vu 2003 bis 2009 Vizebresidänt vu dr Akademy vu dr Naturforscher Leopoldina. Anne 1990 isch er as ordeli Mitglid in d Academia Europaea ufgnuu wore. 1998 isch er Mitglid vu dr American Philosophical Society wore. 2017 isch er zum Fellow vu dr American Association for the Advancement of Science gwehlt wore. Im April 2004 isch em s Groß Bundesverdienschtchryz verlihe wore. 2006 het dr Harald zur Hausen d Verdienschtmedaille vum Land Bade-Wirttebärg kriegt. Am 4. Novämber 2008 isch er Ehreburger vu dr Gmai Wald-Michelbach wore, wun er gläbt het. Glychzytig isch em au dr Titel Botschafter vu dr Bärgstroß verlihe wore. Im Oktober 2017 isch er au Ehreburger vu dr Stadt Haidelberch wore.
Am 6. April 2009 isch dr zur Hausen vum Bundesbresidänt Horst Köhler im Schloss Bellevue mit em Große Bundesverdienschtchryz mit Stärn vum Verdienschtorde vu dr Bundesrepublik Dytschland uuszaichnet wore.
Am 1. Juli 2020 isch er mit em Verdienschtorde vum Landes Nordrhy-Weschtfale uuszaichnet wore.
Kanton Metz-Ville-2
Dr Metz-Ville-2 ìsch bìs März 2015 a Kànton ìm Arrondissement Metz-Ville ìm frànzesche Département Moselle ìn dr Region Lothrìnge gsìì. Dr Kànton hàt s Zantrum vun dr Stàdt Metz umfàsst, wie àui dr Hàuiptort vum Kànton ìsch. Verdratter ìm conseil général vum Département ìsch zitter 2011 dr Denis Jacquat gsìì.
Gmeine
(1) Deil vun dr Gmein
Tiguriner
D Tiguriner (latinisch Tigurini, ) sind en Tailstamm vo de Helvetier gsii, wo um Aventicum ume glebt het. Er werd bi merere antike Historiker und aimol inere Inschrift us Aventicum gnennt. De Name isch gallisch und bidütet »Herre« (ir. tigern; kymr. teyrn »Herr«).
Gschicht
Um 110 vor Chrischtus hend sich d Tiguriner under erem Först Divico a de Kimbre agschlosse und hend 107 vor Chrischtus im Piet vo de Nitiobriger s römische Heer vom L. Calpurnius Piso und vom Konsul L. Cassius Longinus vernichtet, wobi de Longinus umcho isch. D Tiguriner heged di römische Soldaate gfangegnoo und underem Joch döregschickt. De gnaui Ort vo de Schlacht isch nöd öberliferet, er mue bi de Garonne i de Nöchi vo de Stadt Agen glege haa, drum redet d Historiker au vo de Schlacht bi Agen.
Ane 101 vor Chrischtus hend si sich mit de Kimbre uf de Weg öber d Alpe gmacht um in Italie iizfale. Si sind jedoch bim Brennerpass zrugg blibe. Nochdem d Kimbre bi Vercellae (Vercelli) i de Poebini vo de Römer völlig vernichtet worde sind, hend sich d Tiguriner wider i iri Haimet bigee.
Wo ane 58 vor Chrischtus d Helvetier eres Land verloo hend wöle, hend d Tiguriner d Öberquerig vom Fluss Saône gsicheret, sind aber vo de Römer underem T. Attius Labienus, emene Legat vom C. Julius Cäsar agriffe und bisigt wore. De Cäsar het de Siig sich selber zuegschribe, um as Rächer vo de schändliche Niderlaag vom Joor 107 dozstoo.
Tigurini & Turicum
Abem 16. Joorhundert hend Historiker und Chartographe afange s Züripiet »pagus Tigurinus« nenne und d Zörcher hend gmaint, sich rüeme z chöne, Nochkome vom Divico z sii. De Grund isch e Wortspiil vom Volksname Tigurini mit Turicum, em latinische Name vo de Stadt Zöri. E römerzitlichi Inschrift aber zaiget, ass de Gau vo de Tiguriner (bim Cäsar: Tigurinus pagus) bi Aventicum glegen isch.
Kanton Metz-Ville-3
Dr Metz-Ville-1 ìsch bìs März 2015 a Kànton ìm Arrondissement Metz-Ville ìm frànzesche Département Moselle ìn dr Region Lothrìnge gsìì. Dr Kànton hàt dr Sìde vun dr Stàdt Metz umfàsst, wie àui dr Hàuiptort vum Kànton ìsch. Verdratter ìm conseil général vum Département ìsch zitter 1988 d Nathalie Griesbeck gsìì.
Gmeine
(1) Deil vun dr Gmein
Hochschule für Wirtschaft und Umwelt Nürtingen-Geislingen
D Hochschuel fir Wirtschaft un Umwält Nirdenga-Geislenga (dt. Hochschule für Wirtschaft und Umwelt Nürtingen-Geislingen, churz HfWU) isch e staatligi Hochschuel (University of Applied Science) z Bade-Wirttebärg mit Standort z Nirdenga un z Geislenga.
Gschicht
Am 15. Novämber 1949 isch d Vorgängeryyrichtig vu dr HfWU as „Hecheri Buureschuel“ („Höhere Landbauschule“) grindet wore. Grindigsdiräkter isch dr Johannes Knecht gsii. Mit drei hauptamtlige Dozänte un 40 Studänte het mer in dr eerschte Johr aagfange, e neii Art vu dr landwirtschaftlige Uusbildig z etabliere. Unter em zweete Diräkter Eduard Nohe sin 1970/71 d Studiegäng Landespfläg un Bedribswirtschaft yygrichtet wore, 1972 isch d Bildigsyyrichtig dur e Gsetz vum 8. Februar 1972 in d Fachhochschuel Nirdenga (Fachhochschule Nürtingen) umgwandlet wore. Vu April 1977 bis Augschte 2002 het dr Eduard Mändle as Räkter d Nirdenger Fachhochschuel gfiert. Wun er pänsioniert woren isch, isch er dr dienschteltscht Hochschuelräkter vu dr Bundesrepublik gsii. No ihm isch dr Klaus Fischer fir segs Johr as Räkter vu dr Fachhochschuel chuu. Im Septämber 2007 het dr Werner Ziegler as Räkter sy Noofolg aadrätten. Un noch em Ziegler het am 1. Septämber 2013 dr Andreas Frey s Amt ibernuu, wu vu dr Hochschuel Osnabrück an d HfWU chuu isch.
D Fachhochschuel Nirdenga het anne 1988 z Geislenga en zweete Standort mit dr Studiegäng Automobilwirtschaft, Wirtschaftsrächt, Immobiliewirtschaft, Gsundhaits- un Turismusmanagement un Energy- un Recyclingmanagement iberchuu. Dert het s rund 1800 Studieblätz. Mit em neie Landeshochschuelgsetz vum 5. Jänner 2005 het dr Senat in dr Grundornig dr Name „Hochschule für Wirtschaft und Umwelt Nürtingen-Geislingen“ bstimmt.
Anne 2009 sin alli Aktivitete im Beraich „Internationals Finanzwäse“ in dr European School of Finance (ESF) zämegfasst wore. D ESF umfasst dr Bachelorstudiegang Internationals Finanzmanagement un au dr Masterstudiegang International Finance mit allne Lehr- un Forschigsaktivitete. Im Rame vum Bologna-Prozäss fir d Internazionalisierig vu dr Studienabschliss sin alli Diplomstudiegäng in Bachelor-Studiegäng umgwandlet wore. Syt em 11. Novämber 2015 sin di wirtschaftswisseschaftlige Studiegäng in dr School of International Finance at HfWU bindlet. D SIF het dodermit d ESF abglest un alli Studiegäng im Beraich Finance un Bedribswirtschaft zämegfiert. Syter anne 2018 wären alli effetlige Veraastaltige vu dr SIF in Zämearbet mit em Börseclub vu dr HfWU, em Effäkte Parkett, umgsetzt. Dr Name fir die Veraastaltigsraie isch SIF MATTERS POWERED BY EP. Der Leitspruch der SIF Studierenden, "Ewig Fragende sollt Ihr sein!", was an s lääbeslang Leere soll mahne un an s wunderfitzig blybe. Syt em 1. Februar 2020 isch d SIF in di International School of Finance (ISF) iberglaitet wore fir e sterkeri Uusrichtig uf Internazionalitet. Dr Name un dr Laitspruch vu dr Veraastalige het mer bhalte.
Hite het d HfWU näb dr Agrarwirtschaft aini vu dr greßere wirtschaftswisseschaftlige Fakultete z Bade-Wirttebärg. Am 24. April 2012 het d Hochschuel zäme mit irem AN-Inschtitut, em Europäische Inschtitut fir Financial Engineering un Derivatforschig (EIFD), dr Bildigsprys 2011 vu dr Bildigsstiftig iberchuu fir e Projäkt, wu s um lääbeslanges Leere in Verbindig mit neie Lehrmethode gangen isch, e Dailprojäkt vum Certified Financial Engineer Programm.
Im Friejohr 2019 het d Zytig Wirtschaftswoche d HfWU as aini vu dr beschte Hochschuele vu Dytschland ufzellt. Im Ranking vu dr bedribswirtschaftlige Studiegäng isch d HfWU unter dr Top 10 glischtet gsii.
Karl August Candidus
Dr Karl August Candidus (àui Carl gschrììwa, uff Frànzeesch Charles Auguste Candidus; * 14. Àwrìl 1817 z’ Bìschwiller, Unt’relsàss; † 16. Jüüli 1871 odd’r 1872 z’ Feodossija, Krim) ìsch a elsassischer evànggelischer Pfàrrer un Dìchter gsìì.
Kanton Metz-Ville-4
Dr Metz-Ville-1 ìsch bìs März 2015 a Kànton ìm Arrondissement Metz-Ville ìm frànzesche Département Moselle ìn dr Region Lothrìnge gsìì. Dr Kànton hàt dr Oschte vun dr Stàdt Metz umfàsst, wie àui dr Hàuiptort vum Kànton gsìì ìsch. Verdratter ìm conseil général vum Département ìsch zitter 2008 dr Jean-Michel Toulouze gsìì.
Karl August Candidus
sii Laawa
Theoloogisch ìsch dr Candidus a Schialer vum Friedrich Schleiermacher gsìì. Ìn siim Deutscher Christ un Grundlage zu einem Neubau der Religionsphilosophie hàt’r versüacht, d’ Gedanka vum Schleiermacher mìt’m Gedankasyschteem vum G. W. F. Hegel un em Mystizischmus vum Johann Gottlieb Fichte z’ verbìnda. D’rnooh ìsch’r vu 1858 bis 1872 Pfàrrer vu dr reformiarta diitscha Gmainschàft z’ Odessa gsìì. Doo hàt’r s’ Büach Mes griefs contre ces Messieurs par Madame la Logique (1860) gschrììwa; ìn dam Wark hàt’r d’ frànzeescha Filosoofa kritisiart un hàt d’ sittliga Hoohait un Tiafa vum religiöösa Gfüühl wälla zaiga; d’rfìr hàt’r d’ Logik vum Hegel bnutzt. Sii Wark Evangelium aeternum, Religiöse Betrachtungen für Gebildete (1866) ìsch a Verkìndigung vum Evànggelium ìn Verbìndung mìt’m gaischtliga Laawa vum diitscha Volk vu dara Zitt.
Kanton Metz-Ville-4
Gmeine
(1) Deil vun dr Gmein
Karl August Candidus
sii Laawa
Dr Candidus hàt sìch uff dr Ààschluss vum Elsàss àns Diitscha Kaiserraich gefraijt. Ànna 1871 hàt’r zwai Gedìchta unter’m Tìtel Heimliche Heimat veräffentligt, wu-n-’r d’ Grìndung vum Raichslànd Elsàss-Lothrìnga globt hàt. Ar ìsch änttöischt gsìì, wial siina elsassischa Frììnda ender frànzeesch hann wälla bliiwa.
Hochschule für Wirtschaft und Umwelt Nürtingen-Geislingen
Gschicht
Syter 2012 het d HfWU mit em Bodesee Campus au ne Standort z Konschtanz un bietet dert d Bachelorstudiegäng Gsundhaits- un Turismusmanagement un Sport- un Eventmanagement aa.
Karl August Candidus
sii Laawa
Àm 20. Oktoower 1849 hàt dr Candidus d’ Luise Hornus (1823–1877) üss Speyer ghiiroota.
Hochschule für Wirtschaft und Umwelt Nürtingen-Geislingen
Gschicht
D HfWU het Kuntakt zue iber 100 Partneruniwersitete wältwyt. Näb em stark internazional uusgrichtete Profil, isch vor allem di noohaltig Lehr un Forschig seli wichtig an dr HfWU. D Hochschuel posiozioniert si scho syt vyl Johr as Modällhochschuel fir noohaltigi Entwicklig. E Zacihe doderfir isch, ass HfWU scho ne baar Mol doderfir u Bundesebeni uuszaichnet woren isch.
Integrazion vu dr Hochschuel fir Chunschttherapy
Am 21. Merz 2016 isch mit dr Unterzaichnig vun eme Vertrag zwisch em Land Bade-Wirttebärg, dr Stiftig fir Chunscht un Chunschttherapy Nirdenga un dr HfWU d Hochschuel fir Chunschttherapy (dt. Hochschule für Kunsttherapie Nürtingen, churz HKT) integriert wore. D Studiegäng vu dr HKT (Chunschttherapy un Theatertherapy) sin an dr Fakultet Landschaftsarchitäktur, Umwält- un Stadtplanig (FLUS) aagsidlet wore. Drotz dr Integrazion in d HfWU wird d Dregerstiftig vu dr HKT wytergfiert.
Masterprogramm
(Stand: Wintersemeschter 2021)
B.A. = Bachelor of Arts, B.Sc. = Bachelor of Science, B.Eng. = Bachelor of Engineering, LL.B. = Bachelor of Laws, M.A. = Master of Arts, M.Sc. = Master of Science, M.Eng. = Master of Engineering, LL.M. = Master of Laws, MBA = Master of Business Administration.
Inschtitut un Forschig
S Inschtitutszäntrum fir Aagwändti Forschig (Institutszentrum für Angewandte Forschung, IAF) isch e zäntrali wisseschaftlifgi Yyrichtig vu dr Hochschuel. Iber s IAF wäre aawändigsorientierti Forschigs- un Entwickligsprojäkt un Dienschtlaischtigsufdreg im Rame vum Bildigsufdrag vu dr Hochschuel duregfiert. S IAF drait doderby zue dr interdisziplinere Zämenarbet vu dr Profässer*ne byy, unterstitzt si bi dr Yywärbig vu Drittmittelprojäkt un hilft ene bi dr Abwicklig un Koordinazion vu Forschigs- un Entwickligsprojäkt un Dienschtlaischtigsufdreg.
Dodriber uuse git s verschideni Fach-Inschtitut vu dr Hochschuel:
An dr HfWU git s derzue An-Inschtitut, wu aigeständig gforscht wird:
(Stand Wintersemeschter 2021)
Standort
(Stand Summersemeschter 2020)
Kreis (Geometrie)
Dr Chreis isch e sehr wichtigi geometrischi Figur. Als Ortskurve isch er so definiert, das er alli Pünkt P enthaltet, wo vom Mittelpunkt M die konstant Entfärnig r (Radius) hei.
Algebrahischi Chreisdarstellige
In dr Algebra chöne verschiedenschti Formle brucht wärde, um e Kreis darzstelle. Do mol e chlini Uflischtig:
Vektorielli Gliichig
Dur d Definition vom konstante Abstand zum e Punkt M isch ganz eifach folgendi Glichig z begründe.
Dr Abstand wird vektoriell dur de Betrag vom Vektor zwüsche M und P dargstellt:
Koordinategliichig
Us dr vektorielle Gliichig loht sich ganz eifach wider d Koordinate gliichig härleite. Dr Betrag vome Vektor cha me nämlig ganz eifach mitem Pythagoras bestimme ( x & y si d Koordinate vo P, u & v si d Koordinate vo M):
Dr Umfang
Im Raame vo dr Elementargeometrii isch \pi s Verheltnis vom Kräisumfang U zum Durchmässer vom Kräis d, und zwar für alli Kräis. Es gältet also
Mit isch dr Radius vom Kräis gmäint.
D Kräisflechi
Dr Flecheninhalt vo dr Kräisflechi A (lat. area: Flechi) isch broportional zum Kwadrat vom Radius r bzw. vom Durchmässer d vom Kräis. Mä bezäichnet en au as Kräisinhalt.
Dr Durchmässer
Dr Durchmässer d vom ene Kräis mit eme Flechiinhalt A und mit em Radius r loot sich dur
berächne.
D Chrümmig
D Chrümmig git in jedem Punkt \mathrm P vom Kräisumfang aa, wie stark dr Kräis in dr ummiddelbare Umgääbig vom Punkt \mathrm P von ere Graade abwiicht. D Chrümmig \kappa vom Kräis im Punkt \mathrm P loot sich dur berächne, wo r wider dr Radius vom Kräis isch. Im Geegesatz zu andere mathematische Kurve het dr Kräis in jedem Punkt die gliichi Chrümmig. Usser em Kräis het nume no die Graadi e konstanti Chrümmig \kappa = 0. Bi alle andere Kurve isch d Chrümmig vom Punkt \mathrm P abhängig.
Monika Schreiber-Loch
D Monika Schreiber-Loch (* 11. Septämber 1941 z Löörech-Duemerge as Monika Loch; † Dezämber 1986) isch e dytschi Dialäktdichteri gsii.
Lääbe
Si isch z Duemerge uf d Wält chuu un au dert ufgwachsen un uf d Schuel gange. Gschafft het si as Verwaltigsaagstellti. Si isch ghyrote gsii mit em Werner Schreiber un het mit ihm zwee Sihn ghaa. Mit ihre Familie het si in ihrem Haimetort gläbt un isch Huusfrau un Mueter gsii. D Schreiber-Loch isch e Schweschter zum Hajo Loch gsii.
Im Johr 1976 het d Schreiber-Loch mitgmacht bim Mundartwettbewärb „aktion junge mundart“, wu dr „Alemannische Gesprächskreis“ im Regierungspräsidium Fryburg veraastaltet het. Si het en Uuszaichnig iberchuu un het ab do as hoffnigsvolli neii Stimm in dr sidbadische Dialäktliteratur gulte. Zwai Johr speter het si ne Uuszaichnig iberchuu bim Theaterwettbewärb vum Alemannische Gesprächskreis. En Uuswahl vu Gedicht un Gschichte het si 1980 im Lohrer Schauenburg-Verlag publiziert.
Ihre Mann het anne 1983 iber si gschribe:
Im Dezämber 1986 isch d Schreiber-Loch im Alter vu 45 Johr gstorbe. En Uuswahl vu Gedicht un Gschichte us ire Nochloss isch anne 2001 unter em Titel Bi di Muetter - bisch mi Chind uusechuu.
Lucie Hirth
D Lucie Hirth (* 25. Mai 1928 z Sulzburg as Lucie Faninger; † 2. Juli 2016) isch e dytschi Dialäktdichteri gsii.
D Lucie Faninger isch z Sulzburg uf d Wält chuu un au dert ufgwachse. No dr Volksschuel isch si uf d Handels- un Wirtschaftsoberschuel gange. Si het derno zeh Johr lang as Wirtschaftere gschafft, am Bodesee, in dr Schwyz un au in dr USA. Si het ghyrote un drei Chinder iberchuu. Syt 1969 het si mit ihre Familie z Fryburg im Stadtdail Landwasser gwohnt.
Scho in dr Schuelzyt het si aafange Gedicht schryybe. Ihri alemannische Värs het si uf vylne Lääsige vordrait, derzue au Täxt vu andere Autore. Druckt wore sin ihri Gedicht bishär nit, e baar verainzelti sin im Heftli vu dr Muettersproch-Gsellschaft publiziert wore. Bi dr Muettersproch isch si au langi Johr Mitglid gsii.
Di Badisch Zytig het 2004 iber d Hirth gschribe:
Anne 2016 isch d Lucie Hirth im Alter vu 88 Johr gstorbe.
Gerhard Schröder
Dr Gerhard Fritz Kurt Schröder (* 7. April 1944 z Mossenberg-Wöhren) isch en ehmolige dytsche Bolitiker (SPD). Är isch vu 1990 bis 1998 nidersächsische Minischterbresidänt un vu Oktober 1998 bis Novämber 2005 dr sibt Bundeschanzler vu dr Bundesrepublik Dytschland gsii. Vu 1999 bis 2004 isch er derzue Vorsitzer vu dr SPD gsii.
Uusbildig un Beruef
Dr Gerhard Schröder isch uf eme Buurehof z Mossenberg im Freistaat Lippe as zwait Chind vum Fritz Schröder (1912-1944) un däm syre Frau Erika (1913-2012) uf d Wält chuu. Sy Mueter isch mit ere Fryndin dert aane gflichtet vor dr Luftaagriff vu dr Alliierte, sy Vater het si as Daglehner duregschlaa un isch e baar Monet no dr Geburt vum Gerhard im Oktober 1944 as Obergfreite vu dr Wehrmacht bi Klausenburg z Sibebürge gfalle. Sy Suhn het er nie gsääne ghaa.
Dr Schröder het e lybligi Schweschter, d Gunhild Kamp-Schröder (* 1939), un us dr zwoote Eh vu syre Mueter mit em Paul Vosseler drei Halbgschwischter. Sy Mueter isch uf Firsorg (Sozialhilf) aagwise gsii un het mit dr Familie am Rand vu dr Gsellschaft gläbt. Iber sy Familie het er emol gsait: „Mir sin di Asoziale gsii.“
Vu 1951 bis 1958 isch dr Schröder z Bad Salzuflen (Wülfer-Bexten) un z Talle uf d Volksschuel gange. Derno het er in eme Porzellangschäft z Lemgo bis 1961 e Chaufmannslehr gmacht. As ainzige Suhn vun eme im Zweete Wältchrieg gfallene Vater isch dr Schröder vum Wehrdienscht befreit gsii. No dr Lehr het er z Göttingen in eme Yysewarelade gschafft un näbehär vu 1962 bis 1964 uf dr Oobeschuel di Mittler Ryfi gmacht. Ab 1963 het er derno zerscht uf em Siegerland-Kolleg z Weidenau un ab 1965 uf em Westfalen-Kolleg z Bielefeld uf em zweete Bildigswäg s Abitur noogmacht, wun er 1966 bstande het.
Im nämlige Johr het er an dr Universitet Göttingen aafange Rächtswisseschafte studiere. Anne 1974 het er s Studium mit em erschte juristische Staatsexamen abgschlosse. Noch em Referendariat het er 1976 s zwait juristisch Staatsexame gmacht.
Anne 1976 isch er am Landgricht Hannover as Rächtsaawalt zuegloo woren un het zerscht as aagstellte Rächtsaawalt in ere Chanzlei gschafft, ab 1978 derno as Sozius vun ere Aawaltschanzlei z Hannover. Är het in däm Beruef gschafft bis zue syre Wahl zum nidersächsische Minischterbresidänt 1990 un het unter anderem dr dodmol as RAF-Terrorischt inhaftiert Horst Mahler verdrätte.
Barteilaufbahn
Dr Schröder isch syter anne 1963 Mitglid vu dr SPD. Fir dr Bezirk Hannover her er dert 1971 d Stell vum Vorsitzer vu dr Juso ibernuu, 1978 bis 1980 isch er au Bundesvorsitzer vu dr Juso gsii.
Bi dr Landdagswahl z Nidersachsen am 15. Juni 1986 isch zerscht d Anke Fuchs as Spitzekandidati vu dr Bartei vorgsääne gsii, di ehmolig Bundesminischteri fir Juged, Familie un Gsundhait. D Fuchs het aber druf verzichtet, wu dr Schröder sy Kandidatur aagchindet ghaa het. In dr Bartei het s Diskussione gee iber potenziälli Koalitionspartner, uf Landesebeni un au uf Bundesebeni. Derwylscht dr Chanzlerkandidat Johannes Rau fir d Bundesdagswahl am 25. Jänner 1987 e Koalition mit dr Grienen uusgschlosse ghaa het, het dr Schröder e rot-grieni Koalition z Nidersachse nit wellen uusschließe.
Bi dr Urwahl vum SPD-Bundesvorsitzer im Juni 1993 het dr Schröder gege dr Rudolf Scharping un d Heidemarie Wieczorek-Zeul kandidiert un au sy Chanzlerkandidatur fir 1994 verchindet, isch aber em Scharping unterläge. Noch em Ruggdritt vum Oskar Lafontaine vu allne Ämter im Merz 1999 isch Schröder zum SPD-Vorsitzer gwehlt wore un het des Amt bis anne 2004 bhalte.
Bundesdagsabgordnete (1980–1986)
Bi dr Bundesdagswahl 1980 isch dr Schröder in dr Dytsch Bundesdag gwehlt wore, wun er erscht emol fir sechs Johr Mitglid gsii isch.
Landdagsabgordnete z Nidersachse (1986–1998)
Bi dr Landdagswahl z Nidersachse 1986 het d SPD dytli derzue gwunne, isch aber nit sterkschti Bartei wore. D CDU het s absolut Mee verlore, het aber mit dr FDP chenne wyterregiere. Dr Schröder het sy Bundesdagsmandat niderglait un isch as SPD-Fraktionsvorsitzer un Oppositionsfierer in dr Nidersächsisch Landdag gwächslet, wun er bis 1998 aaghert het.
Minischterbresidänt vu Nidersachse (1990–1998)
Bi dr Landdagswahl 1990 isch dr Schröder wider SPD-Spitzekandidat gsii un am 21. Juni 1990 mit eme rot-griene Barlemäntsmee zum Minischterbresidänt vu Nidersachse gwehlt wore. In dr boode negschte Landdagswahle 1994 un 1998 isch dr Schröder im Amt bstetigt wore. As Minischterbresidänt isch er vum 1. Novämber 1997 bis 27. Oktober 1998 au Bresidänt vum Bundesrot gsii. Bi dr Landdagswahl 1994 het d SPD unter dr Fierig vum Schröder s absolute Mee iberchuu un het ab do ohni Koalitionspartner regiert.
Wu dr Schröder bi dr Landdagswahl am 1. Merz 1998 wider s absolut Mee fir d SPD gholt gha het, het en dr SPD-Bundesgschäftsfierer Franz Müntefering no am Oobe vu dr Wahl zum Chanzlerkandidat vu dr SPD fir d Bundesdagswahl am 27. Septämber erklert.
Dytsche Bundeschanzler (1998-2005)
Bi dr Bundesdagswahl 1998 isch d SPD sterkschti Bartei wore un het mit dr Griene ne rot-grieni Koalition chenne bilde. Zum erschte Mol in dr Gschicht vu dr Bundesrepublik isch e Bundesregierig komplett abgwehlt wore un zum erschte Mol hän d Barteie, wu si traditionäll as „links“ sään, iber 50 Prozänt vu dr Stimmen iberchuu. Wel mit dr rot-griene Regierig au zum erschte Mol Verdrätter vu dr neie soziale Bewegige an d Regierig chuu sin, het mer bal vum „Projäkt Rot-Grien“ un vu me Wandel in dr bolitische Kultur gschwätzt.
Bal isch s zum Brobläm wore, ass dr Schröder un dr Bundesfinanzminischter Oskar Lafontaine arg unterschidligi Aasichte zue zäntrale wirtschafts- un finanzbolitische Froge ghaa hän. Dää Machtkampf isch entschide wore, wu dr Lafontaine im Merz 1999 d Regierig verloo het un au sy Amt as Barteischef ufgee het. Dr Schröder isch derno Bundesvorsitzer vu dr SPD wore, dr ehmolig hessisch Minischterbresidänt Hans Eichel Finanzminischter.
Di rot-grien Koalition het großi Dail vum Wahlprogramm umgsetzt: d Modernisierig vum Staatsburgerschaftsrächt, d Green-Card-Initiative, e Styyrreform, e Räntereform, dr Uusstig us dr Atomenergy, d Ekostyyr un d Yyfierig vum Läbespartnerschaftsgsetz. Differänze zwische dr Koalitionspartner het s dergege vor allem bim Kosovo-Chrieg gee. S Zyyl vun ere Huushaltskonsolidierig het em Schröder sy Bundesregierig nit gschafft, d Gsamtverschuldig vu dr dytsche effetlige Huushalt isch in dr Zyt vu 1998 bis 2005 im Durschnitt all Johr um 3,6 Brozänt aagstige.
Bim Bundestagswahlkampf 2002 isch di rot-grien Koalition langi Zyt in allne Umfroge dytli hinter dr Opposition gläge. Ainewäg hän d SPD un di Griene bi dr Wahl am 22. Septämber 2002 e knapp Mee vu dr Mandat gwunne. Chanzlerkandidat vu dr Union isch dr Edmund Stoiber gsii. Mer het vor allem zwee Faktore fir dää Umschwung in dr Mainig vu dr Wehler verantwortli gmacht: s Krisemanagement vum Schröder bi dr Fluetkataschtrof, wu s im Spotsummer 2002 an dr Elbe un ihre Näbefliss gee het, un d Ablähnig vun ere Dailnahm am Irak-Chrieg, wu vu dr Verainigte Staate um des Zyt blant woren isch.
Wu d Sozialdemokrate bi dr Landdagswahl in ihrem Stammland Nordrhy-Weschtfale no 39 Johr d Macht an d CDU verlore het, het dr Schröder e Wäg zue Neiwahle gsuecht. Am 1. Juli 2005 het er im Bundesdag d Verdröuesfrog gstellt, wun er – wie beabsichtigt – mit 151 Jo-, 296 Nai-Stimme un 148 Enthaltige nit uf s notwändig Chanzlermee chuu isch. Dodermit het s d Megligkait gee, em Bundesbresidänt d Uflesig vum Barlemänt vorzschlaa. Dr Horst Köhler het am 21. Juli fir d Uflesig vum Bundesdag un fir vorzogeni Neiwahlen am 18. Septämber 2005 entschide.
Bi dr Bundesdagswahl isch d SPD mit 34,2 % vu dr Stimme sterkschti Bartei, wäge dr Fraktionsgmainschaft vu CDU un CSU aber nume zwootsterkschti Fraktion im Bundesdag wore. Fir e rot-grieni Regierig hän d Stimme nit glängt, aber au CDU/CSU un FDP hän kai Regierig chenne bilde. Am Änd het s e großi Koalition us Union un SPD gee, d CDU-Vorsitzeri un Chanzlerkandidati vu dr Unionsbarteie Angela Merkel isch am 22. Novämber 2005 zur Bundeschanzleri gwehlt wore.
Dr Schröder het sy Ruggzug us dr Bolitik verchindet un am 24. Novämber 2005 sy Bundesdagsmandat niderglait.
No dr bolitische Karriere
Syt sym Ruggzug us dr Bolitik schafft dr Schröder wider as Rächtsaawalt. Derzu schafft er fir verschideni internationali Konzärn un Organisationen as Beroter un Lobbyischt, unter anderem fir d Nord Stream AG, wu zue 51 Prozent dr russische Gazprom ghert. Anne 2017 isch er in Ufsichtsrot vum russische Energykonzärn Rosneft gwehlt wore. Derzu dritt er ab un zue uf as Redner.
Privatlääbe
Dr Schröder isch evangelisch. Är isch 1968 bis 1972 mit dr Eva Schubach, vu 1972 bis 1984 mit dr Anne Taschenmacher un vu 1984 bis 1997 mit dr Hiltrud Schwetje ghyrote gsii. Syter anne 1997 isch er mit dr Schurnalischti Doris Köpf (* 1963) ghyrote. Am 26. Merz 2015 isch bekannt woren, ass si dr Schröder no 17 Johr Eh vu syre Frau Doris Schröder-Köpf drännt het.
Dr Gerhard Schröder het kaini aigene Chinder. Mit syre Frau Doris het er zwai russischi Chinder adoptiert: dr Gregor (* 2006; adoptiert 2006) un d Viktoria (* 2002; adoptiert 2004). D Familie het langi Zyt in eme Raiehuus im Zoovierttel vu Hannover gläbt. Im Juni 2009 sin si in e Villa am Rande im Stadtdail Waldhausen umzoge. Syt dr Drännig vu syre Frau läbt dr Gerhard Schröder in ere Wohnig z Hannover.
Balingen
Balenga isch a Großa Kreisstadt em Syda vo Bada Wirtaberg, sydlich vo Schduagert. Sie ischd d'Greisschdadt ond noch Albschdat d'zweitgrehste Schdadt vom Zollernalbkrois ond ischs Zentrom fürd omliegenda Gemeindana. Seit'm erschta Jänner Neizehhonderdvierasiebazg (1974) isch Balenga d'grauße Greisschdadt. Mit d'r Nochborschdad Geislenga hot Balenga a Verwaltingsgemeinschaft ausg'macht. Dr Ort isch it z' verwechsla mit dr Gmeid Bahlinga am Kaiserschtuahl im Landkreis Emmadenga.
D' Gschicht vo Balenga
Balenga ischt im Johr 863 noch Chrischtus erschtmols als Balginga erwänt worra. Seit 1255 hot Balenga s Schtadtrecht. Sellamol hot Balenga de Zollern khert wo uf dr Schalksburg gsessa send. Des siat mer au am Stadtwappa. 1403 isch Balenga no an de Würtaberger vrkauft worra, wo se na zor Amtsschtadt gmacht hend. Em Neinzeahnta Johrhondert isch Balinga na Oberamtschtadt worra ond hot vo 1810 an zur Landvogdei obera Negger ond vo 1818 zum Schwarzwaldkrois ghert. Balenga isch mehrmols ahbrennt, zletscht Achtzeahhondertnoy. Bei deane Brand send nurmehr a poor Heiser vor der Schtadmauer, s' Zollernschloss ond d`Schtadtkirch schtau bliaba, dr Rescht vo dr Stadt ischt noch em drmaliga Gschmack fascht Schachbrettartig wiader uffbaut worra. En dr folgende Zeit isch noch ond noch a Induschtrie aufbaut worra. Agfanga hots met Tricko ond Läderverarbeitende Betriab, schpäter send no au a poor Mascheenebauer, Wogabauer ond an Bulldogbauer drzuakomma. En de Dreißger Johr isch na Balinga vo dr Amtsschtadt zom Sitz vom Landkrois worra, dr Lankrois Balinga isch aber ned mit em Zolleralbkrois zom Verwechsla, weil den geits erscht seit de Sibziger Johr wo se de Krois Hechinga ond de Krois Balenga zemadoa hend. S hot na au an haufa Üaberschwemmigga gea bei deane voar ellem veil Leut versoffa send wo vor dr Schtadtmauer ah dr D-Eya gwohnt hend. Em Zwoita Weltkriag isch Balinga it grausig drahkomma, au wenn se en Hoigerloch (koi vertel Stond zom Fahra) a dr Kernschpaltong gforscht hend. D' Nazis hend zudeam en Frommern, Erzinga ond uffm kloina Heiberg Elschiafer vo KZ Häftleng abbaua lassa. Des isch älles en Doil vo dr "Ondernehma Wüschte" gweah bei deam se Schprit ausm Stoi hend kocha wella. Dia Häftleng sin ausm Lager z Bisinga gweah. Dur en Bombaahgriff isch 1945 am Bahhof en Schuppa ond a kloine Fabrik z schada komma. 1974 isch Balenga zur Graussa Kroisstadt erklärt worra, weil se durch dia Oigmeinderei mehr wia 20000 Oiwohner khet hot.
Zughörigkeita
Balenga isch dr Sitz vom Landrohtsamt vom Zollernalbkrois, ond grausse Kroisstadt. Balenga khert zom Rägierongspräsidiom Tibinga ond Leit en Bade-Württeberg. Allerdengs isches Landgricht it en Balenga sondern en Hechinga.
Verwaldong
Balenga hat en Gemeinderoht ond en Schultes, dia Ortsdoil it, dia hend nur mehr en Ortschaftroht mit em Ortsvorsteher.
Wahla
Ergäbnis vo de Landdagswahla seid 2006: 1 2006: WASG, seid 2011: Die Linke
D'Schtadt
Wega dene Brend ea dr Gschicht vo dr Schtadt geits koi grausse Altschtadt wia z Tibinga aber doch no gnuag zom ahgugga. Ah Kircha geits d' Schtadtkirch wo en Gotischer Bau isch, d' Katholisch Kirch ausm 18. Johrhondert, d' Friadhofskirch wa wohl d' älteschde Kirch a Balinga isch ond na no beim Krangahaus a klois Kapelle s' Siachekirchle. Vo de alte Heiser geits na s' Zollernschloss, s'Rothhaus ond Zehntschoier wo jetzt ah Museum dren isch, beiam Viahmerkt ond oms Gaschthaus Lang geits no apoor alte scheene Heiser. En de 90ger Johr hend se rond omd Schadtkirch ah Fuassgängerzona eigricht, ond in de letschte Johr hend se au es Gärbervyrtel nei hergricht wa zemma mit em Zollernschloss ond dr Eyach ah netts eckle gibt.
S'Omland
Direkt om Balenga kah mehr schee Spaziera ganga oder Fahradtoura macha. wemmer ah bissle mehr macha wött isch aber au d alb it weit wo mer na richtig geh Wandre oder Mountainbika koh. S'Wedder duat au moischtens mit laut erer Schtatischtik isch Balenga (Wettersttio en Heselwanga)oiner vo de sonnigschte Flegga en Deitschland.
Nochbarstädt
Om Balinga rom liaged dia Städtle Geislenga (it des ah dr Staig), Rausafeld, Schemberg, Dotternhausa, Bisinga, Hoigerloch ond dia zwoi andre grausse Städt vom Lankrois, Albschtadt ond Hechinga. Ah bisle weiter weg isch nah Tibinga ond Rottweil.
Kuldur
Ea dr Zehntschoier geits a Heimat ond Woga Museom ond emmer neie Auschtellonga. Ea dr Schtadthall send efters Auschtellonga, Theater ond klassische Konzert. Em Sommer schtellat se nah en dr ganza Schtadt Konschtwerk uff. Uffem Messegländ send ned nur Ausschtellonga, dr Rommel ond dr Zirkus, sondern au Konzert s' greeschte dyrft s' "Bang Your Head" sei wo jedes johr om de 20000 Leit kommed ond sich Heavy Metal alosed. Em nägschta Johr welled se na au no a Messehalla uff des Gländ Baue om au bei schlechtem Wedder Verahschtaltonge z'mache. Balenga hot au a Schtadtkapell, ond an haufa Vrei.
Schport
Balenga hot dr TSG als dr allgemeine Sportvrei. Beiam Handball geits d'Spielgmeischaft mit Weilstedta, dr HBW wo en dr erschta Bondesliga spialt.
Reuentaler Mühle
Gschichte
S Dorf Rŭwèdal, èrschtmòls im Habsburger Urbar vomerkt, bezièt sich woll uff Oftringè im Aargau. S 1489 Rúwèdal dürft sich ebbèfalls uff des hüt zu dè Schwiz ghörende Full-Reuèthal bezièd. Ferdinand Hasèfratz erwäänt è Gschlecht vo Rewèdal, cha abber kein Beleeg lifèrè. Im Laufèburger Lähbensvozeichnis isch gmäß Hasèfratz abber explizit vo dè Reuètaller Mülli d Reed: Im Jahr 1318 besaßen die Brüder Johann und Friedrich von Ofteringen des Bogners Hube und die Mühle zu Reuental und ein Mühle nahebei, als è Lehè vo dè Habsburger. D Hèrrè vo Oftringè wörrèd in è baar Urkundè uffgfüürt. Dè Èrscht isch woll dè Hèrr Huc vo Oftringè (1257), witter unter andrem dè Ritter Hainrich vo Oftringè un èn Gerung vo Oftringè. Si hèn au d Burg Oftringè in Laufèburg ghaa. Irè Wappè hèt im hütigè Ortswappè mit dè drei ligendè silbernè Halbmond uff rotem Schild entschprochè.
1428 hèt dè Heinrich vo Ärzingè d Reuètaller Mülli erworbè, d Hèrrè vo Ärzingè hèn zitèwys au diè obberhalb glegeni Mülli Wunderchlingè ghaa.
Am 17. Januar 1489 hèt dè ''Junker Symon vo Aerzingè un sini Frau, geb. Truchseß vo Hefingè a dè Michael Schwarzberer als bevollmächtigtè Aawalt vom Freihèrr Bernhard Gradner vo Eglisau zwölf Mutt Kèrnè un zee Guldè ewiges Gült Schaffhuuser Münz vo irer Mülli im Reuèdal un dè Zeantè vo Oftringè um 356 rheinischi Guldè''.
Am 3. Novembèr 1550 hèt dè Pankraz vo Oftringè, benamst dè Gutjohr, è baar Leensrächt un Zeentgefälle vo dè Reuètaller Mülli vo dè Grõfè vo Lupfè.
1568 isch dè Kellerei vo dè Reuètaller Mühlli baut worrè. Im Dryßigjöhrigè Chrièg isch d Mülli meefach plünderèt un kabutt gmacht worrè. Am 12. Dezembèr 1676 hèt dè letscht Junker vo Oftringè, Karl Gutjohr, si Teschtament zu Gunschtè vo dè Abtei Rhynau gänderèt. Franz Maximilian vo Fürschtèbärg († 1681) hèt Iischpruch erhobbè, well s è erledigtes Lehè vo dè Grõfschaft Stüèlingè gsi sig. Well er abber bald gschtorbè un sini Nõchfolger minderjöhrig gsi sin un dèrrè iren Vormund Rhynau treu ergää gsi isch, hèt s Kloschter d Güèter un s Oftringer Schloss in èm Voglych zuègschprochè chriègt, woby s Huus Fürschtèbärg mit Geld abgfundè worrè isch. D Bsitzvohältnis vo dè Mülli sin denn öppè 70 Johr lang umschtrittè gsi, bis ebbèfalls èn Voglych droffè worrè isch.
Anno 1718 wörd J.(ohann) M.(artin) Oftringer als Bsitzer vo dè Reuètaller Müüli uffgfüürt. 1785 sin d Gebäude neu baut worrè. Zuè dè Mülli hèt è Sägi ghört, wo s nò git, abber nimmi bedribbè wörd. Im Bedryb isch abber nò s Gaschthuus, wo immer nò im Bsitz vo dè glychè Familliè isch, un è belièbts Rittermòòl i sinè historischè Rüüm aabiètet.
Hildesheim
Hildesheim (niderdytsch Hilmessen, latiinisch Hildesia) isch e sog. großi selbschtständigi Stadt z Nidersachse öppe 30 km südöschtlech vu dr Landeshauptstadt Hannover und eis vu de nün «Oberzäntre» vum Bundesland. Mit öppe 100.000 Yywohner stoot si an dr Schwelle zwüsche Mittelstadt und Großstadt. Zum 31. Merz 2015 het d Stadt mit ere amtliche Yywohnerzahl vu 100.053 wieder d Schwelle zur Großstadt überschritte. Si het am 31. Dezämber 2017 103.970 Yywohner zehlt.
Dr Sitz vum römisch-katholische Bischtum Hildesheim isch bis 1974 chreisfreji Stadt gsii. Ane 1974 isch Hildesheim mit dr Bietsreform z Nidersachse zur Große selbschtständige Stadt und zur Großstadt worde. Sytdem bildet si mit em Biet vum ehemolige Landchreis Hildesheim-Marieburg, syt 1977 erwytert um de ehemoligi Landchreis Alfeld (Leine), de Landchreis Hildesheim und isch dem syni Chreisstadt. I de Johre vu 1885 bis 1978 het s en äigene Regierigsbezirk Hildesheim geh. Dr Regionalbeuftragte für s Leine-Weser-Biet, wo für de gsamte 2004 ufglösti Regierigsbezirk Hannover zuestendig isch, isch syt 2014 i dr Stadt aasässig.
Hildesheim isch Schtandort vu drü Hochschuele. Vu dene isch di syt 1989 bestehendi Uniwersidäät Hildesheim di jüngschti. Sie isch ane 2003 in e Stiftigshochschuel umgwandelt worde und stoot i dr Tradizioon vu de ane 1946 grindete Pädagogische Hochschuel Alfeld, wo ane 1970 noch Hildesheim verlegt worde isch. Denäbe git s d Hochschuel für aagwandti Wüsseschaft und Chunscht (HAWK) und di Norddytschi Hochschuel für Rächtspfläg, beides Fachhochschuele.
Caracas
Caracas [] (offiziell: Santiago de León de Caracas) isch d Hauptstadt und di gröschti Stadt vu Venezuela. Si gilt als Kultur- und Wirtschaftszäntrum vum Land.
Kanton Fénétrange
Dr Kànton Fénétrange ìsch bìs März 2015 a Kànton ìm Arrondissement Sarrebourg ìm frànzesche Département Moselle ìn dr Region Lothrìnge gsìì. Zem Kànton han 21 Gmeina gheert. Dr Hàuiptort ìsch Fénétrange gsìì. Verdratter ìm conseil général vum Département ìsch zitter 1994 dr Alfred Poirot gsìì. Ìm März 2015 ìsch dr Kànton ufglest wora.
Caracas
Mit 2,1 Million Yywohner im äigetliche Stadtbiet und 3,3 Million i dr Agglomerazioon (Stand 2011) isch Caracas dr gröschti städtischi Balligsruum vu Venezuela. Wäge irer hoche Mordrate gilt d Stadt als eine vu de gföhrlichschte Orte vu dr Wält ännet vu Chriegsbiet.
Ane 1567 isch d Stadt vu Schpanie eroberet worde und si isch bis zu dr Unabhängigkeit vu Venezuela d Hauptstadt vumene schpanische Generalkapitanat gsii.
Murbach
Gschìcht
Müerbe ìsch zem erschte Mol gnannt worre ànne 727 àls Muorbach.
Vun 1871 bìs 1918 hàt d Gmein zem ditsche Richslànd Elsàss-Lothringe ghert.